Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: Ez a 2084/1998. (IV. 8.) Korm. határozat 3. pontjában jóváhagyott Nemzeti Programot jelenti mindaddig, amíg felülvizsgált és aktualizált változata e határozat 6. pontjának
Paragraph Index: 1376

45. A jogharmonizációs program szerepének megítélésében két — helytelen — szélsőség alakulhat ki. Mindkettőt kerülni kell. Az egyik felfogás túlzottan mereven, azaz „kőbe vésett”, közvetlenül teljesítendő jogalkotási feladatként értelmezné a program előirányzatait, tagadva annak lehetőségét és szükségességét, hogy a programban esetleg (még) nem szereplő közösségi jogszabályt is figyelembe vegyünk egyegy — egyébként jogközelítést célzó — hazai jogszabály megalkotásakor. A másik helytelen nézet a jogharmonizációs program jelentőségét becsülné alá: ez a megközelítés egyszerre eredményezhetné az előirányzott jogharmonizáció teljes vagy nagymértékű elmaradását és nem tervezett jogharmonizációs lépések idő előtti megtételét.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes